**S T A T U T**

DRUŠTVA SA OGRANIČENOM ODGOVORNOŠĆU “REGIONALNI BIZNIS CENTAR” BERANE

Opšte odredbe

Član 1.

Ovim Statutom u skladu sa Ugovorom o osnivanju Društva sa ograničenom odgovornošću Regionalni biznis centar (u daljem tekstu „Društvo”) uređuju se pitanja u vezi sa organizacijom rada i funkcionisanjem Društva i to: naziv i sjedište; djelatnost; osnovni kapital; unutrašnja organizacija; odgovornost za obaveze; upravljanje i rukovođenje kao i druga pitanja u skladu sa Ugovorom o osnivanju i zakonskim propisima Crne Gore.

Osnivači Društva su:

Opština Berane, Opština Andrijevica, Opština Plav, Opština Rožaje, Opština Bijelo Polje, Regionalna razvojna agencija za Bjelasicu, Komove i Prokletije.

(u daljem tekstu „Osnivači”).

Naziv i sjedište

Član 2.

Društvo posluje pod punim i skraćenim nazivom.

Naziv Društva je: Regionalni biznis Centar.

Skraćeni naziv Društva je: RBC.

Sjedište Društva je: Biznis zona Rudeš, b.b Berane.

Pečat i štambilj

Član 3.

Društvo ima svoj pečat i štambilj.

Pečat društva je okruglog oblika, sa tekstom na obodu: D.O.O. “Regionalni biznis centar.

Štambilj je pravougaonog oblika veličine 30 x 50 mm i sadrži naziv Društva i prazan prostor za upis broja akta, datuma i mjesta zavođenja.

Član 4.

U pravnom prometu, službenim odnosima i prepisci sa pravnim i fizičkim licima Društvo koristi memorandum.

Memorandum u zaglavlju sadrži naziv društva i druge potrebne podatke.

Djelatnost Društva

Član 5.

Osnovne djelatnosti društva su:

70.10 Upravljanje privrednim subjektom.

70.21 Djelatnost komunikacija i odnosa sa javnošću.

70.22 Konsultantske aktivnosti u vezi sa poslovanjem i ostalim upravljanjem.

73.20 Istraživanje tržišta i ispitivanje javnog mnjenja.

74.90 Ostale stručne, naučne i tehničke djelatnosti.

77.33 Iznajmljivanje i lizing kancelarijskih mašina i kancelarijske opreme(uključujući kompjutere).

85.60 Pomoćne obrazovne djelatnosti.

94.11 Djelatnosti poslovnih udruženja i udruženja poslodavaca.

Pretežna djelatnost društva je:

70.22 Konsultantske aktivnosti u vezi sa poslovanjem i ostalim upravljanjem.

Osnovni kapital i Finansiranje Društva

Član 6.

Osnovni kapital društva sastoji se od uloga Osnivača.

Osnivači su uplatili početni iznos osnovnog kapitala u iznosu od 1005 € kako slijedi:

1. Opština Berane: 1000 € ili 99,5% osnovnog kapitala

2. Opština Bijelo Polje: 1 € ili 0,1 % osnovnog kapitala

3. Opština Rožaje: 1 € ili 0,1 % osnovnog kapitala

4. Opština Plav: 1 € ili 0,1 % osnovnog kapitala

5. Opština Andrijevica: 1 € ili 0,1 % osnovnog kapitala

6. Regionalna razvojna agencija 1 € ili 0,1 % osnovnog kapitala

za Bjelasicu, Komove i Prokletije

Sve odluke o povećanju kapitala društva, kao i odluke o umanjenju kapitala biće donešene na osnovu proste većine glasova (51%) osnivača i u skladu sa zakonom.

Član 7.

Društvo se finansira iz:

- sredstava ostvarenih pružanjem usluga iz okvira djelatnosti Društva;

- donacija iz domaćih i inostranih izvora;

- finansijskih sredstava koja obezbijedi osnivači;

- drugih sredstava u skladu sa zakonom.

Član 8.

Ukoliko se na kraju finansijske godine ostvari razlika između prihoda i rashoda, ista se neće dijeliti osnivačima već će biti reinvestirana u osnovne djelatnosti društva bliže opisane u članovima 1 i 4 Ugovora o osnivanju i članu 5 ovog Statuta.

Odgovornost za obaveze

Član 9.

Društvo u pravnom prometu može da zaključuje ugovore i vrši druge poslove i radnje u okviru svoje pravne i poslovne djelatnosti.

Društvo odgovara za obaveze cjelokupnom svojom imovinom.

Osnivači snosi rizik poslovanja Društva do visine svog osnivačkog uloga.

Osnivači odgovaraju za obaveze Društva u slučajevima i pod uslovima propisanim Zakonom.

Osnivači Društva

Član 10.

Osnivači Društva:

-daju saglasnost na Statut;

-odlučuju o statusnim promjenama Društva;

-imenuju i razrješavaju članove Odbora direktora:

Organi Društva

Član 11.

Organi društva su: Odbor direktora i Izvršni direktor.

Postupak javnog oglašavanja i izbor Izvršnog direktora u ime Osnivača sprovodi Odbor direktora.

Odbor direktora

Član 12.

Odbor direktora je organ upravljanja Društvom.

Članovi Odbora direktora dužni su da u obavljanju funkcije postupaju sa pažnjom dobrog privrednika i u svom radu ne smiju zastupati interese trećih lica.

Član 13.

Članove odbora direktora imenuju Osnivači, na period od 4 godine.

Nakon isteka mandata članovi Odbora direktora nastavljaju da obavljaju dužnost sve do izbora novih članova.

Odbor direktora čini predsjednik i dva člana.

Odbor direktora punovažno odlučuje ako na sjednici prisustvuje većina članova Odbora direktora, a odluke donosi većinom ukupnog broja članova.

Dva člana imenuje Opština Berane kao osnivač sa najvećim udjelom, dok se jedan član imenuje na predlog ostalih osnivača.

Član 14.

Odbor direktora:

- donosi Statut Društva uz saglasnost Osnivača;

- utvrđuje poslovnu politiku Društva i donosi akta za njeno izvršenje;

- usvaja godišnji program rada Društva;

- usvaja planove i programe iz oblasti za koje je Društvo osnovano;

- usvaja godišnji finansijski iskaz i izvještaj o radu Društva;

- predlaže Osnivaču promjenu osnivačkog kapitala;

- bira i razrješava Izvršnog direktora;

- donosi opšti akt o organizaciji i sistematizaciji radnih mjesta Društva;

- usvaja kriterijume o uslovima za imenovanje izvršnog direktora;

- vrši druge poslove u skladu sa zakonom, Statutom Društva i osnivačkim aktom.

Član 15.

Konstituisanje Odbora direktora vrši se na prvoj sjednici, koja se mora održati u roku od 30 dana od zaključenja Ugovora o osnivanju.

Član 16.

Odbor direktora donosi Poslovnik o radu, kojim se bliže uređuju postupak zakazivanja sjednica, način rada i odlučivanja, u skladu sa zakonom i osnivačkim aktom.

Član 17.

Odbor direktora ima predsjednika.

Predsjednika Odbora biraju članovi Odbora iz svog sastava većinom glasova.

Član 18.

Odbor direktora radi na način propisan Poslovnikom, u skladu sa zakonom.

Sjednici Odbora direktora prisustvuje Izvršni direktor Društva, bez prava odlučivanja.

Član 19.

Sjednicu Odbora direktora zakazuje predsjednik Odbora.

Sjednica se može zakazati na prijedlog člana Odbora direktora ili izvršnog direktora.

Odbor direktora zasijeda i punopravno odlučuje ako sjednici prisustvuje više od polovine članova.

Odbor direktora donosi odluke većinom ukupnog broja članova Odbora.

Član Odbora nema pravo glasa kada Odbor odlučuje o pitanju njegove materijalne ili druge odgovornosti.

Član 20.

Članu Odboru direktora prestaje mandat:

- na lični zahtjev;

-istekom vremena na koje je imenovan;

-razrješenjem;

-izborom, odnosno imenovanjem na funkciju koja nije spojiva sa članstvom u Odboru direktora;

-i u drugim slučajevima predviđenim zakonom.

Član 21.

Član Odbora direktora može podnijeti zahtjev za prestanak mandata prije isteka perioda na koje je imenovan.

Zahtjev iz stava 1 ovog člana podnosi se Odboru direktora u pisanoj formi.

Član 22.

Član Odbora direktora može biti razriješen:

-ako neopravdano ne učestvuje u radu Odbora duže od šest mjeseci;

-u drugim slučajevima utvrđenim zakonom.

Prijedlog za razrješenje može podnijeti:

- Predsjednik Odbora direktora;

- Član Odbora koga podrži najmanje još jedan član;

- Predsjednici Osnivača.

Izvršni direktor

Član 23.

Izvršni direktor je organ rukovođenja Društvom.

Izvršnog direktora bira Odbor direktora na osnovu javnog konkursa.

Mandat Izvršnog direktora traje 4 (četiri) godine uz mogućnost ponovnog imenovanja.

Izvršni direktor odgovara za zakonitost, ekonomičnost i efikasnost rada Društva.

Član 24.

Za Izvršnog direktora Društva može biti birana osoba koja pored opštih uslova predviđenih zakonom ispunjava i posebne uslove bliže predviđene odlukom o uslovima za izbor izvršnog direktora.

Član 25.

Izvršni direktor:

-organizuje i vodi poslovanje Društva;

-zastupa i predstavlja Društvo;

-predlaže akte koje donosi Odbor direktora i odgovoran je za sprovođenje odluka i drugih akata Odbora direktora;

-odlučuje o pravima, obavezama i odgovornostima zaposlenih u skladu sa zakonom;

-odgovara za zakonitost rada Društva;

-odlučuje o drugim pitanjima vezanim za rad i poslovanje Društva, u skladu sa zakonom, ovim Statutom i drugim aktima Društva.

Član 26.

Izvršni direktor zaključuje sa Odborom direktora ugovor o radu kojim se utvrđuju prava, obaveze, odgovornosti i zarada Izvršnog direktora.

Član 27.

Izvršnom direktoru prestaje mandat:

-na lični zahtjev;

-istekom vremena na koje je imenovan;

-razrješenjem;

-izborom, odnosno imenovanjem na funkciju koja nije spojiva sa funkcijom izvršnog direktora;

-u drugim slučajevima predviđenim zakonom.

Član 28.

Izvršni direktor može podnijeti zahtjev za prestanak mandata prije isteka perioda na koji je imenovan.

Zahtjev iz stava 1 ovog člana podnosi se Odboru direktora u pisanoj formi.

Član 29.

Izvršni direktor može biti razriješen:

-ako nesavjesno upravlja društvom i nanosi društvu materijalnu i nematerijalnu štetu;

-ako neopravdano odsustvuje sa posla više od 15 dana

-u drugim slučajevima utvrđenim zakonom.

Prijedlog za razrješenje može podnijeti:

- Predsjednik Odbora direktora;

- Član Odbora

- Predsjednici Osnivača.

Odluku o razrješenju izvršnog direktora donosi Odbor direktora većinom glasova.

Član 30.

Ako izvršni direktor nije imenovan, osnivač ima pravo da imenuje vršioca dužnosti izvršnog direktora bez raspisivanja konkursa.

Vršilac dužnosti izvršnog direktora ima sva prava i obaveze izvršnog direktora i tu funkciju može obavljati do imenovanja izvršnog direktora na osnovu javnog konkursa, a najduže šest mjeseci od dana imenovanja za vršioca dužnosti.

Kontrola aktivnosti Društva

Član 31.

Osnivači će u svako doba imati pravo da vrše kontrolu nad vršenjem djelatnosti i finansijskim poslovanjem Društva.

Knjigovodstvena i druga dokumentacija vodiće se prema važećim zakonima u vezi sa svakim poslom i biće dostupna Osnivačima.

Osnivači imaju pravo da o svom trošku vrše nezavisnu kontrolu finansija Društva.

Osnivači mogu zahtijevati reviziju finansijskog poslovanja društva.

Statusne promjene i promjene oblika Društva

Član 32.

Odluku o statusnim promjenama Društva donose Osnivači u skladu sa Zakonom.

Društvo može promijeniti oblik u drugi oblik organizovanja ako ispunjava uslove utvrđene Zakonom.

Odluku o promjeni oblika Društva donose Osnivači.

Postupak izmjene Statuta i donošenje opštih akata

Član 33.

Prijedlog za donošenje, izmjene i dopune Statuta mogu podnijeti:

1.Osnivači;

2.Odbor direktora;

3.Izvršni direktor.

Opšti akti Društva moraju biti u saglasnosti sa Statutom i osnivačkim aktom.

Pojedinačni akti koje donosi Društvo moraju biti u skladu sa Zakonom, podzakonskim aktima i odgovarajućim opštim aktima Društva.

Prelazne i završne odredbe

Član 34.

Na sve što nije regulisano ovim Statutom primjenjivaće se zakonski i podzakonski akti koji važe u Crnoj Gori.

Ovaj Statut stupa na snagu osmog dana od dana objavljivanja u „Službenom listu CG “. “

 ODBOR DIREKTORA

 1.Rade Kljajić

 \_\_\_\_\_\_\_\_\_\_\_\_\_\_\_

 2.Svetomir Aković

 \_\_\_\_\_\_\_\_\_\_\_\_\_\_\_

 3.Fahrudin Begović

 \_\_\_\_\_\_\_\_\_\_\_\_\_\_\_